వ్యోమ నంది

వ్యోమ నంది గుజరాత్‌ రాష్ట్రానికి చెందిన సినిమా నటి, మోడల్. 2016లో మరల తెలుపునా ప్రియ సినిమాతో తెలుగు సినిమారంగంలోకి, 2017లో మల్హర్ థాకర్ సరసన క్రైమ్ థ్రిల్లర్ సినిమా క్యాష్ ఆన్ డెలివరీ సినిమాతో గుజరాతీ సినిమారంగంలోకి  అడుగుపెట్టింది. గుజ్జుభాయ్-మోస్ట్ వాంటెడ్ (2018), ఆక్సిజన్ (2018), లువ్ నీ లవ్ స్టోరీస్ (2020) వంటి అనేక విజయవంతమైన గుజరాతీ సినిమాలలో నటించింది. క్యాష్ ఆన్ డెలివరీ సినిమాలో తన నటనకు గుజరాతీ ఐకానిక్ ఫిల్మ్ అవార్డ్స్‌లో ఉత్తమ తొలిచిత్ర నటి అవార్డును గెలుచుకుంది.

 జీవిత విషయాలు 
వ్యోమ నంది గుజరాత్‌ రాష్ట్రంలోని జామ్‌నగర్‌లో ప్రమేష్ నంది, చాందిని నంది దంపతులకు జన్మించింది. ఆమె కుటుంబం కెనడాలోని టొరంటోకు మారింది. చింగుఅకౌసీ సెకండరీ స్కూల్‌లో పాఠశాల విద్యను అభ్యసించింది, యార్క్ విశ్వవిద్యాలయం నుండి మనస్తత్వశాస్త్రంలో పట్టభద్రురాలైంది.

 నటనారంగం 
నంది కెనడాకు వెళ్ళడానికి ముందు చిన్నతనంలోనే ప్రసిద్ధ బ్రాండ్‌ల కోసం వివిధ ప్రకటనలలో మోడల్‌గా నటించింది. సినిమాలలో నటించడానికి 2014లో భారతదేశానికి తిరిగి వచ్చి, ముంబైలోని రోషన్ తనేజా స్కూల్ ఆఫ్ యాక్టింగ్ నుండి నటనలో డిప్లొమా పూర్తిచేసింది. 2016లో ప్రిన్స్ సిసిల్‌ కి జోడీగా మరల తెలుపనా ప్రియ అనే తెలుగు సినిమాతో అరంగేట్రం చేసింది. క్రైమ్ థ్రిల్లర్ క్యాష్ ఆన్ డెలివరీలో తన పాత్రకు 2017లో ఉత్తమ తొలి నటి గుజరాతీ ఐకానిక్ ఫిల్మ్ అవార్డును గెలుచుకుంది.

గుజ్జుభాయ్-మోస్ట్ వాంటెడ్ (2018), గుజ్జుభాయ్ ఫిల్మ్ సిరీస్‌లో రెండవ సినిమా, గుజ్జుభాయ్ ది గ్రేట్ (2015)కి సీక్వెల్‌లో నటించింది. ఈ సినిమా సానుకూల సమీక్షలను పొందడంతోపాటు వాణిజ్యపరంగా విజయం సాధించింది. ఆక్సిజన్ (2018)లో అన్షుల్ త్రివేది సరసన నటించింది. ఈ సినిమా కూడా ప్రేక్షకులతోపాటు విమర్శకుల ప్రశంసలు అందుకుంది.

2020లో విడుదలైన రొమాంటిక్ కామెడీ సినిమా లవ్ నీ లవ్ స్టోరీస్లో కీలక పాత్ర పోషించింది.

2018లో కలర్స్ గుజరాతీలో ప్రసారమైన గుజరాతీ డ్యాన్స్ రియాలిటీ షో నాచ్ మారి సాతే మొదటి సీజన్‌లో న్యాయనిర్ణేతగా వ్యవహరించింది. అహ్మదాబాద్ టైమ్స్ నుండి టివి 2019లో గుజరాత్ మోస్ట్ డిజైరబుల్ ఉమెన్ టైటిల్‌ను కూడా గెలుచుకుంది.

అహ్మదాబాద్ టైమ్స్ మోస్ట్ డిజైరబుల్ ఉమెన్ 2020 బిరుదు అందుకుంది. టైమ్స్ మోస్ట్ డిజైరబుల్ ఉమెన్ 2020 జాబితాలో టాప్ 50లో కూడా నిలిచింది.

 సినిమాలు 
+ సంవత్సరం సినిమా పాత్ర భాష ఇతర వివరాలు 2016 మరల తెలుపనా ప్రియా వైష్ణవి తెలుగు 2017 క్యాష్ ఆన్ డెలివరీ అదితి గుజరాతీ 2018 గుజ్జూభాయ్-మోస్ట్ వాంటెడ్ ప్రియా రాజ్‌గురు గుజరాతీ  2018 ఆక్సిజన్ నటాషా మెహతా గుజరాతీ  2020 లవ్ నీ లవ్ స్టోరీస్ సోనమ్ గుప్తా గుజరాతీ  2022 భూల్ భూలయ్యా 2 రజ్జో హిందీ

 టెలివిజన్, వెబ్ సిరీస్లు 
+ సంవత్సరం పేరు పాత్ర నెట్‌వర్క్ ఇతర వివరాలు మూలాలు 2018 నాచ్ మారి సాతే ఆమెనే కలర్స్ గుజరాతీ న్యాయమూర్తి  2021 అన్ నౌన్ టూ నోన్ దిశా షెమరూమీ 

 అవార్డులు 
+ సంవత్సరం అవార్డు విభాగం సినిమా ఇతర వివరాలు మూలాలు 2017 గుజరాతీ ఐకానిక్ ఫిల్మ్ అవార్డులు ఉత్తమ తొలిచిత్ర నటి క్యాష్ ఆన్ డెలివరీవిజేత 2021 ఫిల్మ్ ఎక్సలెన్స్ అవార్డులు గుజరాతీ ఉత్తమ నటి లవ్ నీ లవ్ స్టోరీస్ విజేత

 మూలాలు 

 బయటి లింకులు 



వర్గం:జీవిస్తున్న ప్రజలు
వర్గం:తెలుగు సినిమా నటీమణులు
వర్గం:గుజరాతీ సినిమా నటీమణులు
వర్గం:హిందీ సినిమా నటీమణులు
వర్గం:టెలివిజన్ నటీమణులు